**Otto Salin** (s. 7. maaliskuuta 2004 Helsinki) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän laukoo oikealta.

Ura
---

### Seuraura

Salin on Espoon Kiekkoseuran kasvatti. Hän siirtyi D-juniori-ikäisenä Jokereihin. Kaudella 2018–2019 Salin voitti seurassa C-nuorten SM-hopeaa. Kaudeksi 2020–2021 hän siirtyi Helsingin IFK:n U20-joukkueeseen, jossa Salin nousi vain 16-vuotiaana joukkueen ykköspuolustajaksi. Hän pelasi 19 runkosarjaottelua tehopistein 3+7=10, joilla Salin oli HIFK:n tehokkain puolustaja Ville Puhakan kanssa (paras pistemies ja maalintekijä oli Lari-Henrik Posti). Joukkueen kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi.

Toukokuussa 2021 Salin teki HIFK:n kanssa kaksivuotisen SM-liigasopimuksen. Hän teki miesten pääsarjadebyyttinsä Mestarien liigan avauskierroksella 26. elokuuta 2021 vieraissa sveitsiläistä ZSC Lionsia vastaan. Salin merkittiin HIFK:n kolmospuolustajapariin Rony Ahosen viereen. Hän sai ottelussa jääaikaa 7.37 minuuttia. Salinin ottelu päättyi kuitenkin noin puolessä välissä ajassa 29.05, kun hän joutui John Quennevillen päähän kohdistuneen taklauksen kohteeksi ja loukkaantui. Quenneville sai tilanteesta 5+20-minuutin ottelurangaistuksen. Hänet asetettiin kahden ottelun mittaiseen pelikieltoon ja 1400 euron sakkoihin. Kuntouduttuaan Salin pelasi kaksi ottelua HIFK:n U20-joukkueessa, jonka jälkeen hän teki SM-liigadebyyttinsä runkosarjan seitsemännellä kierroksella 28. syyskuuta 2021 Mikkelin Jukureita vastaan. Salin merkittiin HIFK:n seitsemänneksi puolustajaksi. Hän sai ottelussa jääaikaa 6.43 minuuttia ja Salin keräsi HIFK:n 3–5-tappiossa teholukeman –2. Hän sai myös yhden kahden minuutin jäähyn kiinnipitämisestä. Salin kuitenkin loukkasi ottelussa nivusensa, jonka kuntouttaminen kesti lähes kolme kuukautta ja hän palasi kaukaloihin joulukuussa. Salin pelasi kauden 2021–2022 aikana SM-liigassa kuusi runkosarjaottelua tehden yhden syöttöpisteen.

Los Angeles Kings varasi Salinin viidennellä kierroksella 148. pelaajana NHL:n varaustilaisuudessa 2022. Hän teki HIFK:ssa SM-liigauransa avausmaalin kauden 2022–2023 kahdeksannella kierroksella 1. lokakuuta 2022 Turun Palloseuraa vastaan. Juha-Pekka Haataja valitsi Salinin ottelun Alumnien tähtien kakkostähdeksi. Hänen kautensa jäi jälleen kuitenkin rikkonaiseksi loukkaantumisten vuoksi. Marraskuussa 2022 Salin joutui yli kuukaudeksi sivuun loukkaannuttuaan alle 20-vuotiaiden maajoukkueen ottelussa. Tammikuussa 2023 hän joutui taas arviolta seitsemäksi viikoksi sivuun. Salin pelasi SM-liigan runkosarjassa 27 ottelua tehopistein 2+6=8. Kuntouduttuaan maaliskuussa hän vahvisti HIFK:n U20-joukkuetta pudotuspeleissä. Tämän jälkeen seura lainasi Salinin toistaiseksi voimassa olevalla sopimuksella Mestis-joukkue Kiekko-Vantaaseen, jossa hän pelasi kolme runkosarjaottelua tehopistein 2+2=4 ja yhden playoff-ottelua tehden kaksi maalia. Salin palasi HIFK:n SM-liigajoukkueen vahvuuteen puolivälierien aikana, kun Ilari Melart joutui sivuun pelikiellon vuoksi. Hän pelasi loppukaudella kahdeksan playoff-ottelua tehden kaksi syöttöpistettä. Salin sai HIFK:ssa vastuuta myös ylivoimalla. Toukokuussa 2023 hän teki seuran kanssa vuoden mittaisen jatkosopimuksen. Tammikuussa 2024 HIFK tiedotti, että seuran ja Salinin välinen pelaajasopimus on purettu yhteisymmärryksessä. Samana päivänä Turun Palloseura tiedotti Salinin liittyvän joukkueeseen kevääseen 2025 ulottuvalla sopimuksella.

### Maajoukkueura

Salin pelasi alle 20-vuotiaiden MM-kilpailuissa vuosina 2023 ja 2024. Ensimmäisessä turnauksessa hän jakoi Suomen sisäisen tehotilaston voiton Sami Päivärinnan kanssa lukemalla +4. Vuoden 2024 turnauksessa Salin toimi joukkueen varakapteenina.

Salin pelasi myös alle 18-vuotiaiden MM-kilpailuissa vuonna 2022, jolloin hän voitti pronssia. Salin valittiin myös Suomen MM-kisaehdokkaaksi vuoden 2021 turnaukseen, mutta hän kuitenkin putosi lopullisesta kisajoukkueesta. Salin pelasi myös alle 18-vuotiaiden Hlinka Gretzky Cupissa vuonna 2021. Hänet valittiin Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi.

Salin edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut 31 nuorten ja 25 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Salin on moderni, kiekollinen puolustaja, joka pelaa ennakkoluulottomasti molempiin suuntiin. Alasen mukaan hän on aina nousemassa mukaan tukemaan hyökkäyksiä, pystyy antamaan oivaltavia avaussyöttöjä ja katkomaan tilanteita aktiivisella keskialueen kiekottomalla pelaamisella. Salin ei ole kaukalon nopein tai isokokoisin pelaaja, mutta hän luo etumatkaa muihin peliälynsä avulla ja pystyy näin maksimoimaan henkilökohtaiset kykynsä. Alasen mukaan Salin on väläytellyt myös hyökkäyssuunnan osaamista ja pystyy pyörittämään tehokkaasti ylivoimaa. Hän on puolustusalueella kohtalainen ja pystyy katkomaan tilanteita mailankäytöllä tai menemällä iholle.

HIFK:n kotisivujen pelaajaprofiilin mukaan Salin on äärimmäisen taitava kiekon kanssa ja lukee peliä älykkäästi. Profiilin mukaan hän avaa peliä tarkoilla syötöillä ja uskaltaa pelata ahtaassa tilassa. Salin tuo omien sanojensa mukaan joukkueeseen hyvää luistelua ja hyökkäyspään pelaamista. Hän on maininnut kehityskohteekseen puolustuspään pelaamisen. Salin on kertonut seuranneensa erityisesti Miro Heiskasta ja Cale Makaria, mutta hän on verranut itseään pelityyliltään Charlie McAvoyhin.

Muuta
-----

Salin on pelannut myös jääpalloa Botniassa B-junioriksi asti. Hän edusti Suomea myös lajin alle 15-vuotiaiden MM-kilpailuissa vuonna 2018, jolloin Salin voitti pronssia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | HIFK | U20-SM | 19 | 3 | 7 | 10 | 8 | – | – | – | – | – |
| 2021–2022 | HIFK | U20-SM | 11 | 4 | 8 | 12 | 10 | – | – | – | – | – | U18 | 4 | 0 | 2 | 2 | 6 |
|  | HIFK | SM-liiga | 6 | 0 | 1 | 1 | 2 | – | – | – | – | – |
| 2022–2023 | HIFK | U20-SM | – | – | – | – | – | 3 | 1 | 0 | 1 | 0 | JMM | 5 | 0 | 3 | 3 | 0 |
|  | HIFK | SM-liiga | 27 | 2 | 6 | 8 | 10 | 8 | 0 | 2 | 2 | 2 |
|  | Kiekko-Vantaa | Mestis | 3 | 2 | 2 | 4 | 0 | 1 | 2 | 0 | 2 | 0 |
| 2023–2024 | HIFK | SM-liiga | 29 | 0 | 6 | 6 | 8 | – | – | – | – | – | JMM | 7 | 0 | 1 | 1 | 2 |
|  | Kiekko-Vantaa | Mestis | 1 | 1 | 0 | 1 | 0 | – | – | – | – | – |
|  | TPS | SM-liiga |  |  |  |  |  |  |  |  |  |  |
| 3 kautta | yhteensä | SM-liiga | 62 | 2 | 13 | 15 | 20 | 8 | 0 | 2 | 2 | 2 |
| 2 kautta | yhteensä | Mestis | 4 | 3 | 2 | 5 | 0 | 1 | 2 | 0 | 2 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Otto Salin**.
* Otto Salin The Internet Hockey Databasessa (englanniksi)
* Otto Salin Eurohockey-sivustolla (englanniksi)
* Otto Salin *Elite Prospects*. Everysport Media Group AB.  (englanniksi)

### Viitteet

1. ↑  TRES PUNTOS! *instagram.com*.  15.3.2022. HIFK Ishockey r.f. Viitattu 8.1.2023.
2. 1 2  Tilastot - Otto Salin *liiga.fi*. Jääkiekon SM-liiga Oy. Viitattu 19.5.2023.
3. 1 2 3 4 5 6 7  Otto Salin *Elite Prospects*. Everysport Media Group AB.  (englanniksi)
4. ↑  Westpro viikkoraportti: U20-sarjan jatkopeleihin merkittäviä muutoksia ja uusia joukkueita *hifk.fi*.  9.12.2020. Oy HIFK Hockey AB. Viitattu 29.8.2021.
5. ↑  Elite Prospects - HIFK U20 *eliteprospects.com*. Everysport Media Group AB. Viitattu 29.8.2021. (englanniksi)
6. ↑  Hurmerinta, Eero: HIFK:lle kolme nuorta sopimuspelaajaa − Luoto ja Teissala vaihtavat seuraa *Jatkoaika.com*.  20.5.2021. Jatkoaika r.y. Viitattu 29.8.2021.
7. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 29.8.2021. (englanniksi)
8. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 29.8.2021. (englanniksi)
9. ↑  Leppänen, Marko: Sikaniitti! HIFK:n 17-vuotias lupaus loukkaantui ja poistui kaukalosta – katso hurja tilanne *MTVuutiset.fi*.  26.8.2021. Telia Company AB. Viitattu 29.8.2021.
10. ↑  Hurmerinta, Eero: Palola sivussa seuraavasta HIFK:n CHL-ottelusta − Quenneville huilaa kaksi peliä *Jatkoaika.com*.  27.8.2021. Jatkoaika r.y. Viitattu 29.8.2021.
11. ↑  HIFK - Jukurit, 28.9.2021 *liiga.fi*.  28.9.2021. Jääkiekon SM-liiga Oy. Viitattu 28.9.2021.
12. ↑  HIFK - Jukurit, 28.9.2021 *liiga.fi*.  28.9.2021. Jääkiekon SM-liiga Oy. Viitattu 28.9.2021.
13. ↑  HIFK - Jukurit, 28.9.2021 *liiga.fi*.  28.9.2021. Jääkiekon SM-liiga Oy. Viitattu 28.9.2021.
14. 1 2  Leppänen, Marko: HIFK:n tuleva NHL-varaus voitti MM-mitalin kakkoslajissaan: "Mieluummin vaikka maali omiin kuin pallo rintaan" *MTVuutiset.fi*.  27.1.2022. Telia Company AB. Viitattu 2.5.2022.
15. ↑  HIFK - TPS, 1.10.2022 *liiga.fi*.  1.10.2022. Jääkiekon SM-liiga Oy. Viitattu 4.10.2022.
16. ↑  Kuntopuntarin ykkösenä uuteen viikkoon – Tsekkaa kokoonpano Ässiä vastaan *hifk.fi*.  24.1.2023. Oy HIFK Hockey AB. Viitattu 19.5.2023.
17. ↑  Viikonloppu alkaa Mikkelistä - Salin ja Rantakari kondiksessa *hifk.fi*.  9.12.2022. Oy HIFK Hockey AB. Viitattu 19.5.2023.
18. ↑  Kasper Halttunen ja Otto Salin lainalle Kiekko-Vantaaseen *kiekko-vantaa.fi*.  14.3.2023. Kiekko-Vantaa Hockey Oy. Viitattu 19.5.2023.
19. ↑  Neljännesfinaalisarjan kolmas osa tänään Raumalla *hifk.fi*.  22.3.2023. Oy HIFK Hockey AB. Viitattu 19.5.2023.
20. ↑  Nurminen, Veikko: HIFK:n pelaaja-arviot 2022–23: Nuoria onnistujia ja välieräsarjassa alisuorittaneita kärkihyökkääjiä *Jatkoaika.com*.  3.5.2023. Jatkoaika r.y. Viitattu 19.5.2023.
21. ↑  Perälä, Joni: HIFK julkaisi jatkosopimuksia – Leevi Teissala, Otto Salin ja Kasper Kotkansalo jatkajien joukossa *Jatkoaika.com*.  2.5.2023. Jatkoaika r.y. Viitattu 19.5.2023.
22. ↑  Puolustaja Otto Salinin sopimus on purettu yhteisymmärryksessä *hifk.fi*.  26.1.2024. Oy HIFK Hockey AB. Viitattu 26.1.2024.
23. ↑  TPS:n puolustus vahvistuu Otto Salinilla *hc.tps.fi*.  26.1.2024. HC TPS Turku Oy. Viitattu 26.1.2024.
24. ↑  Elite Prospects - Finland U20 *eliteprospects.com*. Everysport Media Group AB. Viitattu 8.1.2023. (englanniksi)
25. ↑  Pikkuleijonien MM-ehdokkaiden nimilista julki – MM-joukkueelle sinetti 17.4. *leijonat.fi*.  8.4.2021. Suomen Jääkiekkoliitto ry – Finlands Ishockeyförbund rf. Viitattu 29.8.2021.
26. ↑  Mennander, Pasi: Pikkuleijonien puolustaja Otto Salin: "Paljon hyvää, mutta myös huonoja hetkiä" *leijonat.fi*.  4.8.2021. Suomen Jääkiekkoliitto ry – Finlands Ishockeyförbund rf. Viitattu 29.8.2021.
27. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 17.10.2021.
28. ↑  Otto Salin - HIFK *hifk.fi*. Oy HIFK Hockey AB. Viitattu 29.8.2021.
29. ↑  Sihvonen, Varpu: Otto Salin luutii nuoren HIFK:n takalinjoilla U20 SM-sarjassa *leijonat.fi*.  10.2.2021. Suomen Jääkiekkoliitto ry – Finlands Ishockeyförbund rf. Viitattu 29.8.2021.
30. ↑  Sihvonen, Varpu: Otto Salin haastaa itsensä kehittymään puolustuspelaamisessa *nhl.com/fi*.  28.8.2022. National Hockey League. Viitattu 19.5.2023.
31. ↑  Botnia Juniorit *facebook.com*.  8.3.2018. Botnia Bandy. Viitattu 29.8.2021.
32. ↑  Jokerit Juniorit Twitterissä *twitter.com*.  15.1.2018. Helsingin Jokerit Ry. Viitattu 29.8.2021.

TPS – SM-liiga
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
37 Broadhurst |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm